# 2021.12.31

**Печораын теплотрасса вылын авария бырӧдӧм йылысь оперативнӧй юӧр**

Коми Республикаса Юралысь Владимир Уйба, Коми Республикаын юралысь федеральнӧй инспектор Михаил Тырин, Коми Республикаса стрӧитчан, оланін да коммунальнӧй овмӧс министр Игорь Кузьмичев, Россияса МЧС-лӧн Коми Республикаын медшӧр веськӧдланінса начальник Алексей Пархомович видзӧдӧны сы бӧрся, кыдзи бырӧдӧны теплотрасса вылын авариясӧ да сылысь колясъяссӧ.

Аддзӧма теплоносительлысь жугаланінсӧ биару проводкӧд вомӧнасянінын. Ӧнія кадӧ дасьтысьӧны орӧминын теплотрасса участок вежӧм кежлӧ: траншеяысь качайтӧны васӧ да няйтсӧ, разьӧны жугалӧм трубасӧ. Вайӧма выль труба, став материалыс эм. Жугаланінын уджалӧны сварщикъяс, «ТЭК-Печора» ичӧт кывкутана котырын, «Горводоканал» муниципальнӧй ӧтувъя предприятиеын, «Тепловая сервисная компания» акционер котырын, «Коми тепловая компания» акционер котырын уджалысьяс. Колясъяссӧ бырӧдӧны Неминучаысь ӧлӧдан да сійӧс бырӧдан ӧтувъя канму системаса Коми республиканскӧй системаувлӧн вынъяс да средствояс.

Коми Республикаса Юралысь Владимир Уйба аддзысис уна патераа керкаясын олысьяскӧд, кытчӧ оз во шоныдыс. Матысса кадӧ муниципалитетса администрацияын лоӧ авария да сылысь колясъяссӧ бырӧдӧм серти уджалан сӧвещание.

# 2021.12.31

Оперативная информация об устранении аварии на теплотрассе в Печоре

Работы по устранению аварии и ликвидации её последствий на месте координируют Глава Республики Коми Владимир Уйба, главный федеральный инспектор по Республике Коми Михаил Тырин, министр строительства и жилищно-коммунального хозяйства Республики Коми Игорь Кузьмичев, начальник Главного управления МЧС России по Республике Коми Алексей Пархомович.

Место утечки теплоносителя обнаружено. Оно пересекается с газопроводом. В настоящее время ведётся подготовка к полной замене участка теплотрассы в месте порыва: откачивается вода и грязь из траншеи, демонтируется старая труба. Новая труба подвезена, все материалы имеются в наличии. На месте работают сварщики, сотрудники ООО «ТЭК-Печора», МУП «Горводоканал», АО «Тепловая сервисная компания», АО «Коми тепловая компания» задействована техника ресурсоснабжающих организаций. К ликвидации последствий привлечены силы и средства Коми республиканской подсистемы единой государственной системы предупреждения и ликвидации чрезвычайных ситуаций.

Глава Республики Коми Владимир Уйба совершил обход жителей многоквартирных домов, в которые ограничена подача тепла. В ближайшее время в администрации муниципалитета состоится рабочее совещание по вопросам устранения аварии и ликвидации её последствий.

**1148**

**Королева**